Diari Oficial de la Generalitat Valenciana


Sumari del DOGV 4469, del 28-03-2003 (2003/3302)

Informació pública del programa d'actuació integrada, que comprén memòria pròpiament dita del PDAI, projecte d'urbanització i projecte de reparcel·lació de l'àmbit territorial 19, sòl urbà industrial marge esquerra, del PGOU de Cullera.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3302


Organisme emissor
:   Ajuntament de Cullera

Tipus de document
:   Anunci

Informació pública del programa d'actuació integrada, que comprén memòria pròpiament dita del PDAI, projecte d'urbanització i projecte de reparcel·lació de l'àmbit territorial 19, sòl urbà industrial marge esquerra, del PGOU de Cullera. [2003/M3302]
  
Conforme al que establixen els articles 46, 53, 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic, per mitjà del present anunci, l'exposició públicadel programa d'actuació integrada, que comprén memòria pròpiament dita del PDAI, projecte d'urbanització i projecte de reparcel·lació de l'àmbit territorial 19, sòl urbà industrial marge esquerra, del PGOU de Cullera, i que ha sigut redactat i impulsat directament per este Ajuntament, i que per acord plenari de data 11.03.2003, es va acordar tant el sotmetiment a exposició pública com també unes bases orientatives de programació.
  
Així doncs, en virtut del que disposen els articles abans assenyalats, se sotmet a exposició pública el PDAI per a l'àmbit 19, sòl urbà industrial marge esquerra, advertint de la possibilitat que a pesar de redactar este Ajuntament el PDAI referit, es podran formular al·legacions, i presentar alternatives tècniques diferents durant el termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana; este termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, fent-se constar la pròrroga al tauler d'anuncis de l'Ajuntament.
  
Així mateix, es fa saber que este Ajuntament estaria interessat a utilitzar la gestió indirecta per a l'execució del present PDAI, i d'esta forma delegar i nomenar agent urbanitzador per a la gestió d'este programa, complementant, si és procedent, el dit agent urbanitzador els tràmits que foren necessaris.
  
Per tot això, es fa saber que segons el citat article 46 de la LRAU, aquells interessats a adquirir la condició d'agent urbanitzador, podran presentar proposicions juridicoeconòmiques durant els cinc dies següents al venciment del termini anterior dels 20 dies d'exposició pública, procedint-se a l'obertura de pliques en el següent hàbil a la conclusió del termini per a presentar-les.
  
Es fa constar també que s'han aprovat unes bases de programació per les quals s'estableixen uns criteris d'especial valoració i com a complementaris als que es disposen en l'article 47 de la LRAU.
  
La consulta de l'expedient que servix de base per a la tramitació del referit PDAI podrà realitzar-se en el Departament d'Urbanisme (3a planta), de les oficines municipals situades en plaça de la Verge, 5, de Cullera.
  
Igualment, durant el període d'informació pública, i respecte al projecte de reparcel·lació, els propietaris de terrenys afectats podran dirimir qualsevol controvèrsia respecte a la valoració de drets, havent-hi també l'Ajuntament sol·licitat simultàniament certificat registral de domini i càrregues, conforme al que disposa l'article 69.1.b) de la citada Llei 6/1994.